Et halv hundrede tankvogne fra Statoil holdt mandag formiddag stille. Tankvognschaufførerne havde nedlagt deres arbejde. Chaufførerne er fra Aalborg, Fredericia og Aarhus. Ifølge chaufførerne handlede det om udlicitering af nogle af deres opgaver. PR og Kommunikationsdirektør Per Brinch har ikke fået nogen melding fra chaufførerne om, hvad arbejdsnedlæggelsen kommer af. Statoil betragter arbejdsnedlæggelsen som overenskomststridig. Han bekræfter dog, at utilfredsheden blandt chaufførerne har sit udspring i distributionscentret i Aalborg. Statoils ledelse har netop nu møde med de nordjyske chauffører i Aalborg. Mandag ved middagstid besluttede de nordjyske chauffører at genoptage arbejdet. Arbejdsnedlæggelsen får derfor ikke betydning for Statoils kunder.

Opsummering:
Cirka 50 tankvognschauffører hos Statoil i Aalborg, Fredericia og Aarhus har nedlagt arbejdet. Konflikten har sit udspring i Aalborg. OPDATERET KL. 12:22